Անդրադառնալով համաժողովրդական շարժմանը միացած անաղարտ կենսագրությամբ չփայլող քաղաքական գործիչներին եւ ուժերին՝ ակտիվիստը նշում է. «Աստվածաշունչը շատ իմաստուն խոսք ունի՝ ծառը պտղից է ճանաչվում: Բնակչությունը տեսավ, որ Գյումրիում գործընթացն ինչպես ձևավորվեց, մեր փայլուն երիտասարդներն ինչ դեր ունեցան, եւ ինչ ազդեցության տակ հրաժարական տվեց Սերժ Սարգսյանը: Ամեն մեկը իր ներսում պետք է վերլուծի՝ որևէ քաղաքական ուժի կամ գործիչի գործողության այս գործընթացում հետ կամ առաջ լինելը: Պատմությունը ցույց է տվել, որ պատեհապաշտությունը նոր երևույթ չէ, եւ հիմա էլ քաղաքականության մեջ ամեն մեկը փորձելու է դիվիդենտ վաստակել: Ես սա նորմալ եմ համարում, ուղղակի ուզում եմ կոչով դիմել մեր ազգաբնակչությանը, որ նման երևույթները ըմբոստության կամ հիասթափության առիթ չպետք է տան: Նույնիսկ այս պարագայում պետք է շարունակենք միասնական բոյկոտել»: